कवांच टाट्लटु
कवांच टाट्लटु (तुर्की भाषा: Kıvanç Tatlıtuğ, जन्म 27 अक्टूबर 1983, अदाना) एक तुर्क अभिनेता, अंडर 18 बास्केटबॉल खिलाड़ी , और मॉडल हैं, जिन्होंने सर्वश्रेष्ठ अभिनेता के लिए दो गोल्डन बटरफ्लाई पुरस्कार और सर्वश्रेष्ठ अभिनेता के लिए एक यशिलचम सिनेमा पुरस्कार प्राप्त किये हैं। टाट्लीटुग ने 2002 में बेस्ट मॉडल ऑफ टर्की और बेस्ट मॉडल ऑफ द वर्ल्ड का खिताब जीता है। उनके काम की प्रशंसा जेम्स कैमरन जैसे अंतरराष्ट्रीय निर्देशकों ने भी की है। भारत में कवांच की प्रसिद्धि उनके टेलिविज़न धारावाहिक कुज़े गूने के कारण है। तुर्की भाषा में बने इस धारावाहिक को हिन्दी में डब करके भारत में ज़िन्दगी चैनल पर प्रसारित किया जा रहा है।